**Vertinimas**

### Pradinis ugdymas Dorinis ugdymas Etika 1-2 klasės

​**10.6.3. Vertinimas**

10.6.3.1. Šioje pradinio ugdymo etikos programoje pateikiami mokinių etikos pasiekimų vertinimo rodikliai pagal ugdomosios veiklos sritis. Pasiekimų aprašai padės mokytojui spręsti, kiek vaikas jau yra pasiekęs tam tikroje srityje ir ko jis dar turėtų siekti. Nesiūloma fiksuoti vien mokinių žinių kiekio ar formaliai įvertinti vertybinių nuostatų, o stebėti ir formuojamuoju vertinimu skatinti kie- kvieno mokinio motyvaciją ir aktyvų dalyvavimą etikos pamokose siekiant mokytojo paaiškintų konkrečių pamokos ar ilgesnio laikotarpio ugdymo uždavinių ir laukiamų etikos mokymosi rezultatų. Remiantis nurodytais rodikliais galima spręsti ir apie tarpinius pasiekimus, ir daryti apibendrinamuosius vertinimo aprašus pusmečio, metų pabaigoje ar baigiant antrąją klasę. Etikos pasiekimai neskirstomi lygiais ir nereiškia mokinio dorovingumo įvertinimo, pagal juos nederėtų mokinių skirstyti į „pažangius“ ar „nepažangius“.

**10.6.3.2. Mokinių pasiekimų požymiai. 1–2 klasės**

|  |  |  |  |  |
| --- | --- | --- | --- | --- |
| **Pasiekimų sritys/**  **Veiklos sritys** | **Motyvacija** | **Veiklos uždavinių supratimas** | **Veiklos aktyvumas** | **Įsivertinimas** |
| 1. Saviugda ir  savisauga | Mokinys:  suvokia, kodėl jam svarbu mokytis;          domisi tuo, ką mokosi;          tikisi pasiekti gerų rezultatų; dažniausiai pasitiki savimi;            jaučia atsakomybę už savo mokymąsi ir sveikatos saugojimą. | Mokinys:  planuoja savo mokymosi veiklą  ir laiką;        pasirenka tinkamas mokymosi ir saugumo priemones;        supranta, ką jau geba, ko dar reikėtų mokytis;              žino, kas trukdo ir kas galėtų padėti augti sveikam ir stipriam. | Mokinys:  sutelkia dėmesį, atidžiai klauso mokytojo aiškinimo, atsakinėja į klausimus;      paaiškina, kaip  nauja  mokymosi medžiaga siejasi su tuo, kas jau žinoma, ką patyrė;      susidūręs su sunkumais, neaiškumais ar nesėkmėmis, kelia klausimus, atkakliai ieško išeities, stengiasi atlikti darbą iki galo;      laikosi dienos režimo ir saugaus elgesio reikalavimų. | Mokinys:  įvertina, ko išmoko ir kas pavyko  arba nepavyko, supranta savo klaidas ir stiprybes;    numato, ką kitą kartą darytų kitaip;          supranta, kurios asmeninės savybės padeda sėkmingai mokytis ir jaustis saugiam, kurios – ne;      numato, kaip galima išvengti rizikos sveikatai ir gyvybei. |
| 2. Dialoginis bendravimas | Mokinys:  jaučia įvairios komunikacijos poreikį  (norą  bendrauti,  dalytis  patirtimi, pasakoti, išsakyti savo nuomonę);    stengiasi išklausyti ir suprasti kitą, gerbti jo nuomonę ir bendrauti mandagiai;        jaučia atsakomybę už tiesos sakymą ir savo žodžių tikrumą. | Mokinys:  supranta,   kaip   bendraudamas kalba ir naudodamas nežodinius signalus,  jis  gali  perduoti  kitiems savo mintis ir jausmus;      stengiasi parinkti tinkamus žodžius ir bendrauti mandagiai;          stengiasi aiškiai formuluoti savo nuomonę;      geba užmegzti pokalbį, palaikyti draugiškus santykius ir išvengti konfliktų. | Mokinys:  moka  dėmesingai  klausytis  kito jam perteikiamos informacijos;          geba dalyvauti diskusijoje ir išsakyti savo nuomonę;  atpažįsta teisingą ir klaidingą informaciją;      geba atpažinti ir perteikti jausmus žodinės ir nežodinės komunikacijos priemonėmis. | Mokinys:  apmąsto bendravimo sėkmę, kuri priklauso nuo abiejų pašnekovų;          stengiasi  išsiaiškinti  nesusipratimų ir konfliktų priežastis;  geba kito atsiprašyti ir kitam atleisti;    stengiasi taisytis reaguodamas į  kritiką ir pastabas. |
| ​3. Socialiniai santykiai | ​Mokinys:  palankiai vertina save ir daugumą savo bendruomenės narių;    noriai būna kolektyve, dalyvauja bendroje veikloje. | ​Mokinys:  numato, kaip gerai atlikti savo pareigas bendruomenėje;      išsiaiškina bendras taisykles;        siūlo būdus ir priemones bendram tikslui siekti. | ​Mokinys:  aktyviai dalyvauja bendroje veikloje ir dirba grupėje;      laikosi susitarimų ir taisyklių;        stengiasi veikti atsižvelgdamas į  kitų poreikius ir padėti kitiems. | ​Mokinys:  apmąsto savo elgesį ir ketinimus, ar jie buvo tinkami;      įvertina savo veiksmus ir jų pasekmes aplinkiniams;    įvertina, kas dirbant grupėje pavyko, o kas – nepasisekė ir kodėl. |
| ​4. Santykis su pasauliu | ​Mokinys:  domisi įvairiais naujais dalykais, kelia klausimus, filosofuoja;      stengiasi išsiaiškinti nežinomus, paslaptingus reiškinius;    stebisi pasaulio grožiu, gamtos  įvairove ir kultūros vertybėmis. | ​Mokinys:  numato, iš kokių šaltinių jis gali pasisemti žinių ir išminties;      bando kelti klausimus, hipotezes ir jas tikrinti. | ​Mokinys:  geba palyginti informaciją iš kelių šaltinių apie gerai jam žinomus faktus, įvykius, reiškinius;    geba įžvelgti pažįstamų objektų  panašumus ir skirtumus;    geba atsakyti į informacijos suvokimo klausimus. | ​Mokinys:  geba įvertinti, ką naujo sužinojo arba suprato;        gali įvertinti, kurios jo turimos žinios yra teisingos, o kurios – abejotinos;    išvardija sau svarbias vertybes  (kas jam yra brangu). |